Salimah Ali

Salimah Ali (bɛ daa dɔɣi o la yuuni 1954 puuni) nyɛla  American ʒemana ŋɔ na foto yaara ŋun n tumdi bɛ ni boli shɛŋa ni portraiture,  documentary photography, photo journalism la puuni. 
 O piligu biɛhigu mini shikuru baŋsim 
Bɛ daa dɔɣila Ali yuuni 1954 la puuni tiŋa din yuli booni Harlem ka di be New York City la tingbani ni. O daa yiɣisi na la tinsi ayi puuni, Manhattan, Brooklyn, mini Queens tingbani puuni. O daa na nyɛla bia ka o ba, ŋun daa nyɛ oil painter la daa bɔ soya n kpɛhi o kɔrisi n niŋ art puuni dina n daa n ti nyɛ o ni daa n da Ali tuuli camera n ti o la.

O ni daa pa n pili o fotonima ŋmaabu tuma maa tumbu, o daa na n ŋmahirila amiliya paliba ni bi'lɛri ka daa n ti na nyɛ o tuuli vuhim saha shɛli o ni daa na n be LaGuardia Community College n bɔhimdi la. O daa nyɛla bɛ ni daa n tabili foto ka mali ŋa n vari salo haŋkali n labisiri bɛ ni boli shɛli ni an Eddie Kendricks concert la ni. Dina n daa nyɛ o ni daa n kpaŋ o maŋa ka o mini ŋun daa n niŋdi lala kɔhima n tiri li maa pɔhima daa yooi taba din daa yɛn che ka o nyɛ daa soli ka tooi n ŋmaai lala Kendricks maa. Ŋun daa n niŋdi lala kɔhima maa daa nyɛla ŋun ti o soli ka ŋa daa sɔŋ o pam dama o daa tooi n nyɛ soli n yaai baaŋsi pam fotonima, lala baaŋsi ŋɔ shɛba n daa n-nyɛ Stevie Wonder; Patti LaBelle; Earth, Wind, and Fire; Bob Marley; ni ban n pahi pahi.

Ali daa ti bahi n yimi n labi bɛ ni boli shɛli ni Fashion Institute of Technology la puuni ka daa n ti deei bɛ ni boli shɛli ni associate's degree din be fotonima yaabu ni la.
 O tuma 
Ali tuma daa nyɛla din yina bɛ ni zaŋ shɛŋa n wuhiri salonima puuni la ka ŋa shɛŋa nyɛ bɛ ni boli shɛŋa ni Essence, Black Enterprise, USA Today, The New York Times, Los Angeles Times, n ti tabili The Washington Post.

Ali gba pahila bɛ ni boli shɛba ni Kamoinge nima ka bɛ nyɛ laɣingu n-ti African American foto yaariba nima ban be  New York tingbani ni la zuɣu. Lala laɣingu niiya nyɛmi ni di zaŋ fotonima n wuhi yɛl'shɛŋa din daa n paari lala African American nima ŋɔ. Yuuni 2007 la puuni, bɛ daa ti ba soli ni bɛ ŋmahi bɛ ni boli shɛli ni Hurricane Katrina la bahi ni nyɛ shɛli fotonima. Ali gba daa pahila ban n tum lala tuma maa puuni di bahi n bahindi o ni daa tooi n gili n ŋmahi yiya shɛŋa zaa n ti tabili din daa n di bee saɣim saɣim ka daa be New Orleans nima la zaa.

Tum yuuni 2001 la ni zaa ka Ali ŋun daa pun nyɛ ŋun ʒe o gama zuɣu n nyɛ foto ŋmahira n-ti bɛ ni boli shɛba ni New York City Police Department nima la.
 Selected exhibitions 
2018 yuuni la puuni, bɛ ni boli shɛli ni Queens Library la puuni nima daa nyɛla ban zaŋ Ali ni ŋmahi fotonima shɛŋa n zaŋ wuhi salo . Yuuni 2019 la ni, Ali daa pahila ninvuɣ'gbaliŋ zuɣu ka bɛ daa n diɛm diɛma luɣ'shɛli polo bɛ ni boli ni African American Museum ka di be Philadelphia la puuni. 2020 yuuni la puuni, Ali daa zaŋla "Visions 1020," n wuhi foto shɛŋa o ni daa n ŋmahi bɛ bi boli shɛli ni Wilmer Jennings Kenkeleba Gallery din be East Village, Manhattan la ni.

 Kundivihira